./data/phi0914/phi00141/phi0914.phi00141.perseus-lat1.xml
Titus Livius (Livy)
Graccho dediderant, pacati manserant M Titinio praetore obtinente provinciam  rebellarunt sub adventum Ap Claudi , orsique bellum sunt ab repentina oppugnatione castrorum Romanorum             prima lux ferme erat, cum vigiles in vallo       quique in portarum stationibus erant, cum vidissent procul venientem hostem, ad       arma conclamaverunt  Ap Claudius signo proposito pugnae, paucis adhortatus milites, tribus simul       portis eduxit  obsistentibus ad exitum Celtiberis primo par utrimque proelium       fuit, quia propter angustias non omnes in faucibus pugnare poterant Romani;            urguentes deinde alii alios secuti ubi evaserunt extra vallum, ut  pandere aciem et exaequari cornibus hostium, quibus circumibantur,       possent, ita repente inruperunt, ut sustinere impetum eorum Celtiberi nequirent        ante horam secundam pulsi sunt;  ad quindecim       milia caesa aut capta, signa adempta duo et triginta        castra etiam eo die expugnata debellatumque; nam qui superfuere proelio, in       oppida sua dilapsi sunt  quieti deinde paruerunt imperio